Rīgas geto muzejs

Rīgas Geto un Latvijas Holokausta muzejs ir muzejs Rīgā. Atklāts 2010. gada 21. septembrī, tas ir otrais geto muzejs pēcpadomju valstīs (pirmais atrodas Varšavā)[nepieciešama atsauce]. Muzejs atrodas vēsturiskajos Rīgas Centrāltirgus spīķeros, Lastādijas ielā 14a. Pašlaik ir pabeigta un atklāta muzeja izbūves pirmā kārta: pagalma un pirmā stāva rekonstrukcija, kur ar bruģakmeņiem, kas pārvesti no Rīgas geto ielām, bruģētajā zemes gabalā ir izstādīti stendi, uz kuriem ir atrodami vairāk nekā 70 000 holokaustā cietušo ebreju vārdi. Muzejs iepazīstina arī ar fotoizstādi, kas ir veltīta holokaustam Latvijā, antisemītisma propagandai un pretošanās kustībai. Nākotnē ir plānots ekspozīciju veidot divos stāvos. Koncepcija Īpašas ekspozīcijas telpas radīšana, kas vērsta Latvijas vēstures izzināšanai plašas auditorijas cilvēkiem kā Latvijā, tā arī ārzemju viesiem. Priekšvēsture Otrā pasaules kara laikā Latvijā nogalināja vairāk nekā 70 000 Latvijas ebreju un aptuveni 20 000 ebreju no Centrāleiropas valstīm: Vācijas, Čehijas, Austrijas, Ungārijas un Lietuvas. Rīgas geto muzejs atrodas blakus bijušā geto robežai. Rīgas geto ir gandrīz vienīgais, kas nav pārcietis arhitektoniskas pārmaiņas kopš geto laikiem. Atsauces Ārējās saites Vikikrātuvē par šo tēmu ir pieejami multivides faili. Skatīt: Rīgas geto muzejs. Rīgas geto un Latvijas Holokausta muzejs Arhivēts 2023. gada 16. maijā, Wayback Machine vietnē.